Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 35 år. Hun har en prosjektlederstilling knyttet til kommuneplanen i tjenesteområde for Byutvikling og teknisk.

Faglig bakgrunn: Utdannet samfunnsgeograf med fordypning i by geografi

Arbeidserfaring: Rogaland fylkeskommune, rådgiver (regional planlegging 4 år) og Sandnes kommune siste 7 år.

1. **Kan du beskrive din tilnærming til begrepene risiko og sårbarhet?**

Risiko er fare for skader eller problemer- et usikkerhetsmoment for dette. Denne usikkerheten ønsker vi å få minst mulig. Sårbarhet er mer individuelt eller ulike utgangspunkt knyttet til fysiske steder. Som eksempel kan et samfunn ha et for ensidig befolkningsmønster, det kan være en sårbarhet. Eller at det er høy arbeidsledighet og mange barnevernssaker i en spesifikk del av samfunnet, da vil man ha en sårbarhet og må gjøre tiltak heretter.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, jeg har i hvert fall bidratt til å kvalitetssikre slik analyser. Var med i en kommuneROS tidligere, opplevde at sårbarhetene kom frem men det kunne vært mer konkret.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Det er alltid vanskelig å spå om fremtiden, hva som egentlig vil skje. Det er en klar usikkerhet.

Som et eksempel om privat initiativ om nye utbyggingsområder i kommunen. Her er jeg i noen tilfeller i tvil om de utredninger som er gjort er tilstrekkelige eller de er for mye preget av den private utbyggerens egne ønsker.

1. **Er helhetlig risiko- og sårbarhetsanalyse viktige for kommunale rapporter?**

Ja, den er premissgivende for andre kommunale rapporter. Men så er utfordringen om man kan ta ut direkte føringer videre i den kommunale planleggingen da man ofte opplever at ulike farer eller hendelser blir beskrevet for overordnet og lite konkret.

Men vi har endret områder frigitt til bolig tidligere og gjort dem om til LNF-områder i kommuneplansammenheng med bakgrunn i flomfare som eksempel.

1. **Har du et forhold til risikostyring og dette begrepet?**

Ja, ikke helt. Det er litt fremmed. Forbinder nok dette med ledelse – mulig at det hører hjemme på et høyere nivå enn jeg arbeider? Men jeg arbeider jo med samfunnsplan og det er jo et relevant tema i forhold til det jeg jobber med.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vil trekke frem fylkesmannen i Rogaland på flere fagområder. Her samarbeider vi tett med og egne kolleger i de ulike avdelingene i kommunal sektor. Samtidig fylkeskommunens regionale arbeid med regional byutvikling og jordvern.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Ja, plan- og bygningsloven er helt sentral, samt, vannforskriften, byggeteknisk forskrift og forskrifter for konsekvensutredninger. Er ikke kjent med den direkte lovgivningen for kommunal beredskap, men kjenner til at kommunen skal ha et system for å håndtere kriser og fordele oppgaver mellom de ulike tjenesteområdene i kommunen. Ser at KU får frem fakta og konsekvenser i en slik kartlegging. Men det er også utfordringer knyttet til kvalitetsvurdering av de utredningene som er gjort. Det er i flere tilfeller både subjektive og objektive argumenter som kommer frem. Dette kan skyldes mangler i egen kompetanse, eller mangelfulle KU rapporter.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

I den senere tid, opplever jeg at dette er blitt mer prioritert. Ser både politiske saker hvor dette temaet er sentralt og ellers søkelys på dette i administrasjonen. Men vi er på vei, må nok tenke over hvordan vi skal få gjennomslag for dette temaet politisk i den langsiktige planleggingen.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Å sikre at alle grupper i samfunnet blir ivaretatt, med gode kommunale tjenester og en sund økonomi. Sikre en god integrering og forebygge uønskede hendelser.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Opplever at vi har gode systemer for å håndtere hendelser, vi har en praksis for å sikre en god samfunnsutvikling i den kommunale planleggingen. Men vi bruker ikke risikostyringsbegrepet i dette arbeidet etter min mening.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Her vil jeg trekke frem flomfare og grunnforhold i sentrum med stort skadepotensiale. Men også dette med utvikling av dårlige levekår i Sandnes om det skulle bli slik. Mulig en sårbarhet kunne være å satse for mye på alle bydelene samtidig, hvor ikke ressurser strekker til og man får en uønsket utvikling i forhold til mobilitet, sentrumsattraktivitet eller uheldig demografi og befolkningssammensetning.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg tror det er et ønske at det skal være 50/50. Men det svinger nok litt fra sak til sak. Men på det jevne er nok vektingen 50/50 et korrekt bilde.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Tenker at satsingen på sentrum nå i den senere tid er viktig, at vi nå tar noen konkrete grep i forhold til dette i et bærekraftig perspektiv. Da med systemer og infrastruktur som sikrer effektiv kollektiv transport og klimaendringer.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Oppfatter det slik at dette har vært viktig så lenge jeg har arbeidet her. Vi setter søkelys på de ulike temaene i arbeidet vårt.

En interessant bemerkning vi kan ta med er den store utbyggingen det er tilrettelagt for politisk. Om vi skal følge de regionale prognosene for befolkning i denne perioden ville den administrative tilrådningen vært mer restriktiv. Men det har jo også bidratt til at Sandes fikk den regionale veksten.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tenker at klimaendringer og risiko knyttet til kystlinjen og vassdrag som tydelig. Befolkningsveksten og tilrettelegging for dette blir spennende i fremtiden, vil veksten fortsette eller avta? Det er en risiko i seg selv.